《和王师中》
宋代·胡宏

岁寒孤节厉冰霜，汲古门开数仞墙。
朔塞烟云封赤县，阳关杯酒绝青塘。
无才空自忧当世，不宰应难怨彼苍。
独坐独行求伴侣，涧莼山蕨愿同湘。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。